

Republica Moldova va avea un cuvânt de spus în cadrul Organizației Internaționale a Viei și Vinului (OIV). În următorii trei ani, comisia „Siguranță și Sănătate” a OIV va fi condusă de directorul Oficiului Național al Viei și Vinului al RM (ONVV), Gheorghe Arpentin.

Noul președinte al comisiei devine astfel primul cetățean al Republicii Moldova cu o funcție importantă în cadrul organizației internaționale care studiază din punct de vedere științific și tehnic sectorul vitivinicol mondial, vinul și produsele derivate din viță-de-vie.

Gheorghe Arpentin a fost ales la începutul lunii iulie, în timpul Adunării Generale a OIV desfășurate la Paris, cu votul tuturor celor 46 de țări-membre. Comisia „Siguranță și Sănătate”, subordonată direct Comitetului Tehnico-Științific al organizației internaționale, este responsabilă de politicile europene care reglementează relația dintre consumul de vin sau băuturi obținute din struguri și sănătatea consumatorilor.

„Gestionarea activității unei comisii strategice din cadrul OIV este un pas important înregistrat de Republica Moldova și sectorul vitivinicol. În următorii trei ani, poziția țării noastre ca fiind un producător de vinuri de înaltă calitate va fi consolidată la nivel internațional. Mai mult, vom avea oportunitatea de a asigura fluxul de informații și cunoștințe necesare pentru o creșterea continuă a calității Vinului Moldovei și recunoașterea acestuia în rândul consumatorilor din întreaga lume. De asemenea, vom întreprinde toate măsurile pentru promovarea unui consum responsabil și moderat al vinului de calitate și vom îmbunătăți normele europene pentru recunoașterea vinului ca produs alimentar”, a declarat Gheorghe Arpentin, directorul Oficiul Național al Viei și Vinului.

Doctor habilitat în științe tehnice, directorul ONVV a reprezentat Republica Moldova timp de mai mulți ani la OIV. Începând cu anul 2016 este membru al Comitetului Tehnico-Științific și conduce unul din cele două grupuri de experți specializați în „Consum, Nutriție și Sănătate”, aflate în componența comisiei al cărui președinte a devenit recent.

Comisia IV „Siguranță și Sănătate” a OIV este responsabilă de promovarea și cercetarea valorilor nutriționale și de sănătate ale vinului și ale produselor derivate din viță-de-vie. Astfel, subdiviziunea cercetează și creează baze de date specializate, care permite evaluarea corectă a produselor vitivinicole, pentru a fi ulterior diseminate guvernelor statelor membre, instituțiilor medicale, producătorilor, consumatorilor și altor actori importanți din sector.

Organizația Internațională a Viei și Vinului (OIV) a fost fondată în anul 1924 pentru studierea sectorului vitivinicol. În prezent asociația numără 46 de membri, state în care se produce 85% din cantitatea mondială de vin și se consumă 80% din totalul global.

Republica Moldova este membră a Organizației Internaționale a Viei și Vinului (OIV) din anul 1992, fiind prima țără din spațiul ex-sovietic care s-a bucurat de acest statut.

Dacă tot ai ajuns aici… … vrem să-ți cerem o favoare. Sute de mii de oamenii intră pe AGORA, lună de lună, pentru informație de calitate. Noi credem că toți oamenii merită acces la informație corectă, verificată și explicată. Tocmai din această cauză vrem să păstrăm știrile și articolele pe care le facem accesibile pentru toată lumea. La acest site de știri independent, arătăm zilnic acțiunile celor de la putere și tot ce se întâmplă în țară. Nu avem în spate oligarhi, jurnalismul pe care îl facem este liber de orice părtinire politică. Cu ajutorul tău vom continua să scoatem adevărul la suprafață și vom continua să dezvoltăm proiecte media noi care să inspire. Suntem determinați să asigurăm un jurnalism care să ne ajute pe fiecare dintre noi să înțeleagă mai bine tot ce se întâmplă în jurul nostru și să ne unească atât pe timpuri de criză sau pandemie, cât și în afara ei. Munca noastră nu ar fi posibilă fără cititorii noștri, care ne susțin și ne încurajează. Fiecare contribuție este valoroasă pentru activitatea redacției.

Ia-ți un Abonament și fii alături de AGORA. Durează doar 1 minut. Mulțumim.

Vezi și aceste știri Politicienii, despre incendiul de la Filarmonica Națională: „Vom identifica resursele necesare și vom reconstrui” Artiștii deplâng Filarmonica Națională: „A rămas fără casă, fără sală, fără instrumente. A ars tot” Pompierii încă se luptă cu flăcările care au cuprins Filarmonica Națională. IGSU: „Nu au fost raportate victime”